**PROJEKTS**

2024.gada \_\_\_. \_\_\_\_\_\_\_\_\_\_\_\_\_\_\_\_\_ Lēmums Nr. \_\_\_\_\_\_\_\_

**Par Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” likvidēšanu, pievienojot Daugavpils valstspilsētas pašvaldības iestādei**

 **“Daugavpils pilsētas 24.pirmsskolas izglītības iestāde”**

Pamatojoties uz Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu, Pašvaldību likuma 10.panta pirmās daļas 8.punktu un ņemot vērā Valsts pārvaldes iekārtas likuma 15.panta ceturtās daļas 1.punktu, 30.pantu, *lai īstenotu efektīvu pašvaldības un tās padotības iestāžu funkciju izpildi, materiāltehnisko un cilvēkresursu lietderīgu izmantošanu, kā arī paplašinātu pirmsskolas izglītības iespējas,* Daugavpils domes Izglītības un kultūras jautājumu komitejas 2024.gada \_\_\_\_\_\_\_\_\_ atzinumu (protokols Nr.\_\_\_), Finanšu komitejas 2024.gada \_\_\_\_\_\_\_\_ atzinumu (protokols Nr.\_\_\_), ***Daugavpils valstspilsētas pašvaldības dome nolemj:***

1. Ar 2024.gada 1.augustu likvidēt Daugavpils valstspilsētas pašvaldības iestādi “Daugavpils pilsētas 18.pirmsskolas izglītības iestāde” (izglītības iestādes reģistrācijas Nr. 40900030163) pievienojot Daugavpils valstspilsētas pašvaldības iestādei “Daugavpils pilsētas 24.pirmsskolas izglītības iestāde” (izglītības iestādes reģistrācijas Nr.40900030233).

2. Noteikt, ka Daugavpils valstspilsētas pašvaldības iestāde “Daugavpils pilsētas 24.pirmsskolas izglītības iestāde” ir Daugavpils valstspilsētas pašvaldības iestādes “ Daugavpils pilsētas 18.pirmsskolas izglītības iestāde” tiesību, saistību, funkciju un izglītības programmu pārņēmēja.

3. Daugavpils valstspilsētas pašvaldības iestādei “Daugavpils pilsētas Izglītības pārvalde” vadītājai:

3.1. organizēt Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” materiālo vērtību, prasību, saistību un finanšu līdzekļu inventarizāciju un lietvedības nodošanu Daugavpils valstspilsētas pašvaldības iestādei “Daugavpils pilsētas 24.pirmsskolas izglītības iestāde”;

3.2. nodrošināt attiecīgu Daugavpils valstspilsētas pašvaldības iestādes “Daugavpils pilsētas 24.pirmsskolas izglītības iestāde” nolikuma grozījumu un Daugavpils valstspilsētas pašvaldības iestādes “Daugavpils pilsētas Izglītības pārvalde” nolikuma grozījumu iesniegšanu apstiprināšanai Daugavpils valstspilsētas pašvaldības domē;

3.3. rakstveidā brīdināt Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” vadītāju par Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” likvidāciju atbilstoši Darba likuma prasībām;

3.4. nodrošināt domes lēmuma saskaņošanu ar Izglītības un zinātnes ministriju normatīvajos aktos noteiktajā kārtībā;

3.5. īstenot citus pasākumus, kas nepieciešami lēmumā minēto uzdevumu izpildei.

4. Uzdot Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” vadītājai informēt Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” vecākus, kā arī atbilstoši Darba likuma prasībām rakstveidā brīdināt Daugavpils valstspilsētas pašvaldības iestādes “Daugavpils pilsētas 18.pirmsskolas izglītības iestāde” darbiniekus par iestādes likvidāciju un veikt nepieciešamās darbības atbilstoši Darba likuma prasībām.

6. Ar 2024.gada 1.augustu atzīt par spēku zaudējušu 2021.gada 29.jūnija lēmumu Nr.401 “Par Daugavpils pilsētas 18.pirmsskolas izglītības iestādes nolikuma apstiprināšanu.

Daugavpils valstspilsētas pašvaldības domes priekšsēdētājs A.Elksniņš